text stringlengths 0 17.2k |
|---|
ngefyo calembwa ukuti yangu ifyo kwawama ukwisa kwa bantu ababila imbila nsuma |
ngefyo mwamona ala mashiwi fye yakwa lesa eyakwata ubwasuko ku mepusho yonse ngayo yali pamulu |
kabili mashiwi fye yakwa lesa yeka eyakwata ukwasuka amafya yonse ayacusha abantu ba pano isonde |
ne mfumu yesu kristu yalilandile muli mateyo four verse four amashiwi yakuti |
calilembwa ukuti umuntu tekala umumi pamu landu wacakulya alya lelo ekala umumi pamulandu wa mashiwi ayafuma mu kanwa kakwa lesa |
eico ukwabula amashiwi yakwa lesa ubumi bwenu bwapelela fye pakati bwabo ubumi ubwapelela pacakulya mulya |
lelo lesa kucikuku cakwe nasuminisha nakabili amashiwi yakwe ukuti yapilibulwe ukufuma mululimi lwa cingeleshi ukuleta mu cibemba icileumfwa abantu ilelo |
pakuti abantu abalelo babe abakulaumfwa bwino ifyo amashiwi yakwa lesa aya muli baibo yalanda |
neyi baibo ili nokuba iyo abantu tabakasangemo ubwafya mukumfwa amashiwi ayalembwamo |
tulepepa ukuti tukabe abakupwisha ukulemba iyi baibo muli uyu mwaka uleisa |
noyu mulimo wakupilibula amashiwi yakwa lesa watende mu nineteen ninety four |
ala uyu mulimo untu wakosa nganshi |
napa kufikafye napali ino nshita natupita mu mafya ayalekana lekana lelo icintu cimo icawamishapo cakutila takwaba icakosa kuli lesa |
nokufika pali ino nshita umulimo nawenda nganshi ngefyo ino nshita mwaishiba bwino ukuti baibo ya cipangano cipya yalifuma kale ili na mumatuuka yakushitishishamo ifitabo fyakwa lesa |
muli shino nshiku tulebomba pa cipangano cakale nokufika pali nomba natupwishako nefitabo fisano filya ifya kukutendeka |
nefi fitabo twalifituma na kuncende iyilolesha pamilimo ya kupilibula ama baibo muno mu calo cesu akabela ku lusaka pakuti nabo bakakwate ukupitulukamo mufyo twalemba |
ino nshita ibumba lipilibula amashiwi |
lilebomba pakuwaminisha imilimo yabombwamu fitaboi ukufuma pacitabo cakwa yoshua ukufika pa malumbo pakuti nayo yene tukatume ku lusaka |
elyo ifitabo fyonse ifyashala natupwisha ukufilemba pali ba mashini wesu elyo nafyo fine balefipitulukamo nokufiwaminisha ku banensu ababombela muncende shimbi |
pakulekelesha ndelombafye ukuti mutwalilile ukutupepelako |
tucili tulekabila amapepo yenu nganshi pakuti tukafikilishe ukubomba bwino uyu umulimo wakwa lesa |
kabili kuti natemwa ukubomfya nshita ine ino ukulomba kuli abo bonse abatemwa lesa ukutwibukishako mukupeela indalama ishakuti tuleshitamo amapepala nokusonkela inganda ilya tubombelamo |
lesa amupale |
ifyo abena kristu ku chingola balebomba |
ubushiku bumo ilyo na fumine mu bank namwene fye uko umwaice umo umwaume aisa nokumposha |
ilyo lyonse twalepela ifya kulya ku bana banshiwa cila mulungu shalemona james palipitile ne myeshi inono |
elyo aiminine ku ntanshi yandi noku tonta amenso yakwe pali ine nokunjipusha ati |
bushe lesa ali kwisa ilyo bamayo bafwile |
ala mukwai ilyo line nabikile ifyola fyandi panshi pa mwinshi wamu bank elyo namukumbatila bonse twalalila nokulila |
bushe finshi wingalanda pa nshita yabulanda ili nga ii |
ba kelvin samwata bacili nobulanda sana ilyo lyonse batulondolwela ici cintu cabacitinkile icabulanda |
mu myaka iyapita ba samwata pamo nabena kristu bambi abamulukuta lwa bethel chapel ku chingola bali abalangulukila abana abalekeleshiwa mu copperbelt abashakwata umwakwikala |
ababulwa ulupwa elyo kabili ababulwa isubilo lyabwikalo ubusuma kuntanshi |
eico ba samwata twabepwishe amepusho aya |
ni lilali mwatendeke ukubomba nabana abalekeleshiwa |
papita imyaka pabula mu two thousand |
baba banga |
mu chingola balicila pali hundred lelo impendwa ilacinja pantu ababana bamo balakuuka baya ku matauni yambi |
finshi ifyo mwacitile pakutendeka |
ilyo lesa ansonsombele umuku waku balilapo ilyo nali ku calo ca south africa naishile londolwela abenamwandi |
twatampile ukuya mu misebo nokuposa inshita nabana abalekeleshiwa mwitauni lyesu |
limo limo twalelala apo balala mu mbali ya misebo |
aba bana batendeke ukututemwa |
elyo kabili balitemenwe ifyakulwa kanshi twatampile ukulabapelako ifyakulya fimo |
kwaliko umo uwaishilelanda pali uyu mulimo mu lukuta lwesu eico ba membala nabambi baibimbile muli uyu mulimo |
twatampile ukubwekesha aba abana pasukulu nokubalipilila amalipilo |
umo pali aba alepwisha amasambililo yakwe uno wine mwaka |
lelo kwena abengi isukulu lyalibashupile ukusambilila bwino pantu tabakwete ukwakwikala kanshi abanabo balebakana nokubaseka |
aba balekabila icifulo ukwakwikala |
nibanani abailimba muli uyu mulimo |
twaba amayanda yabili fwebantungulula uyu mulimo ba kelvin naba joyce samwata elyo naba philip cole nabena mwabo ba deborah |
tutungililwa naba mukabungwe ka ipusukilo children's trust elyo nabena kristu bamo aba muno chingola |
munshiku shinono ishapita twalipokeleko imisepela ukufuma ku kitwe chapel abatwafwile mu nshila ishalekana lekana |
ici cali icisuma nganshi kabili calitukoselesha |
tulondolweleniko pa fikulwa ifi mulekula |
tulefwaya ukukula amayanda yasano umwingekala abana eighty ukufika na kuli hundred |
imo pali aya mayanda ilifye mupepi nokupwa |
kuntanshi tulefwaya ukulundako na fimbi ifilefwaikwa pakuti aba bana bakalekanshiwa mu milimo ya bumakanika bu kapenta mufya kubila elyo nobulimi |
elyo kabili tulefwaya nokukula icipatala ca ababana elyo nabekalamushi |
mukafikilisha shani umulimo wakula ifi |
ukupitila muli shikulu pantu abomfya icilonganino cakwe pali ino nshita sana sana abaku bulaya elyo naku canada |
lelo tulefwaya nefilonganino fyesu fyaibimbamo muli uyu mulimo pamo nga icilonganino ca bethel chapel elyo na kitwe chapel ifyaibimbamo |
ni munshila nshi abena kristu muno zambia bengaibimbilamo muli uyu mulimo |
kuti batuma ulupiya nangu ifyakulya nakabili kuti batupepelako pantu umulwani alatulwisha sana |
balya abakanshiwa mu mulimo pamo nga iyakwafwilisha abantu abalekana lekana kuti baisa nokwafwilisha |
ababana baba nefisendo ifingi lelo tabaishiba nowingabatulako ifi fisendo |
mu nshiku shinono ishapita umo pali ababene abana alifwile ku kitwe |
abanankwe tabaishibe ifyo bengacita eico balitwitile |
twapekenye imbokoshi elyo nokukwata amapepo yapa cililo palya pene pa cisankano |
natotela sana mukai lesa umwine amipale muli uyu mulimo uukankala nganshi |
ukutotela pa buyantanshi bwa mulimo |
imibombele yabu cishinka ku babomfi |
ababomfi babe abaangwa no kuipelesha |
ukulembesha akabungwe ka ict ku buteko |
ukutungililwa ukufuma muno zambia na kunse |
ukucingililwa akasuba elyo nokucingililwa kwa ncende ubushiku |
amapepo yalucelo elyo nokushimikila ababomfi elyo nabekala mushi |
ba willies mukulumoya bamalonda wabushiku bacili baliluba |
abantu abalingile ukulasunga aya amayanda yabana abalekeleshiwa |
ndemweba icine cine ukuti lyonse ilyo mwakumbuswike munyinane umo nangu engacepa shani ninshi nine wine mwakumbuswike |
ilipusho no bwasuko |
pesamba lya uyu mutwe twapeela incende kuli bakabelenga wesu ku kwipusha amepusho ayali yonse ayo bengakwata |
bakabelenga bambi kuti batuma amasuko |
tukafumya muli fyonse fibili ifyotukamona ukuti kuti fyayafwilisha abantu abengi mu filonganino fyesu |
ngacakutila ilipusho lyenu likuminefye imwe mweka tukesha ukumipela ubwasuko bumikumine ukupitila mukumilembela kalata nangu email |
ilipusho lyakubalilapo na kabili |
ilyo umuntu umupya aiminina pakupwa kwa kulongana nokutila untuwatetekela elyo alefwaya ukuba membala wa ici cilonganino lutampulo nshi tulingile ukusenda |
musango nshi tulingile ukupokelelamo umweni pakuba nga membala mu cilonganino cesu |
ubwasuko bumo |
mwapolenipo nine kl pa chilonganino kaputa cmml natemwa naifwe pakukwa magaz guestion naifwe mulukuta lwesu kwaliba uwacilaumunankwe |
nangu umwinakristu kuti aitwa memba munshilanshi abakalamba ebengeta umwina kri ukuti memba thanks |
twishibisheni ifyo muletontonkanya |
bushe imisepela kuti twabombela pano nayo shani mufilonganino fyesu |
mose atile tukaya no twana twesu na bakote besu abana besu abaume na banakashipantu tuli no lwendo lwa kuleke lambo kuli yehoba |
mfumu yabena egupti yalefwaya ukulekanyamo abena isreal |
intungulushi yabo mose yalikene ukusuminisha kuli ici |
alishibe ukuti nga balefwaya ukubombela lesa cilefwikwa ukuba pamo abakalamba na banono |
mufilonganino ifingi lelo abena kristu abakalamba na banono tababa pamo |
balatinishanya no kulwishanya |
imitima yabo mwaisula icipyu |
Subsets and Splits
No community queries yet
The top public SQL queries from the community will appear here once available.